A Bizottság 701/1999/EK rendelete

(1999. március 31.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2261/98/EK bizottsági rendelettel [1] módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket, a 3. oszlopban feltüntetett indoklásnak megfelelően, a 2. oszlopban feltüntetett KN-kódok szerint kell besorolni;

mivel indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő kötelező érvényű tarifális felvilágosításra a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [3] 12. cikke (6) bekezdésének rendelkezései értelmében a jogosultak még három hónapig hivatkozhassanak;

mivel az e rendeletben előírt intézkedések összhangban vannak a Vámkódexbizottság vám- és statisztikai nómenklatúrával foglalkozó részlegének véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett és az e rendelettel meghatározott jogoknak meg nem felelő kötelező érvényű tarifális felvilágosításokra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. március 31-én.

a Bizottság részéről

Mario Monti

a Bizottság tagja

[1] HL L 292., 1998.10.30., 1. o.

[2] HL L 256., 1987.9.7., 1. o.

[3] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Nyomtatott áramköri kártyára szerelt processzorból, memóriamodulokból és egyéb elektronikus alkatrészekből álló elektronikus készülék, úgynevezett hívásfeldolgozó egység (Call Processor Pack). A készülék előlapján nyomógombok és LCD kijelző található. A készülék automatikus telefonközpontok főegységeként használható, amely célra speciális csatlakozókkal, valamint ügyfélspecifikus alkatrészekkel (ASIC) és az ezekhez szükséges különleges szoftverekkel látták el. | 85179082 | A besorolást a Kombinált Nómenklatúra 1. és 6. általános szabálya, a XVI. áruosztályhoz fűzött 2. b) megjegyzés, valamint a 8517, a 851790 és a 85179082 KN-kód megfogalmazása határozza meg. Bár a processzor szabadon programozható (84. árucsoporthoz fűzött 5. A. megjegyzés), a különleges alkatrészek, csatlakozók és előlap miatt (84. árucsoporthoz fűzött 5. E. megjegyzés) az árucikket nem a 8471 vámtarifaszám szerinti automatikus adatfeldolgozó készülékként, hanem egy automatikus telefonközpont részeként kell meghatározni. |

2.Nyomtatott áramköri kártyára szerelt elektronikus alkatrészekből álló elektronikus készülék, úgynevezett központi hálózati illesztőegység (Core to Network Interface Pack – CNI). A készülék előlapján nyomógombok és LCD kijelző található. A készülék automatikus telefonközpontok hívásfeldolgozó egysége és a hálózati kártyák közötti csatlakozóként alkalmazandó, mely célra speciális csatlakozókkal, valamint ügyfélspecifikus alkatrészekkel (ASIC) és az ezekhez szükséges különleges szoftverekkel látták el. | 85179082 | A besorolást a Kombinált Nómenklatúra 1. és 6. általános szabálya, a XVI. áruosztályhoz fűzött 2. b) megjegyzés, valamint a 8517, a 851790 és a 85179082 KN-kód megfogalmazása határozza meg. A különleges alkatrészek, csatlakozók és előlap miatt a készüléket nem a 8473 vámtarifaszám szerinti árucikként, hanem egy automatikus telefonközpont részeként kell meghatározni. |

3.Két, egymással összekapcsolt – processzorral, RAM memóriamodulokkal, EPROM-okkal és egyéb elektronikus alkatrészekkel felszerelt – nyomtatott áramköri kártyából álló elektronikus készülék, úgynevezett kimeneti-bemeneti processzor (Input-Output Processor). A készülék előlapján nyomógombok és egy LCD kijelző található. A készülék csatlakozóként használandó az automatikus telefonközpontok különleges csatlakozói és a szabványos SCSI/RS232/IEEE csatlakozók között. Mindehhez speciális csatlakozókkal, valamint ügyfélspecifikus alkatrészekkel (ASIC) és az ezekhez szükséges különleges szoftverekkel látták el. A készülék hajlékony lemezes és merevlemez-meghajtót is tartalmaz. | 85179082 | A besorolást a Kombinált Nómenklatúra 1. és 6. általános szabálya, a XVI. áruosztályhoz fűzött 2. b) megjegyzés, valamint a 8517, a 851790 és a 85179082 KN-kód megfogalmazása határozza meg. A specifikus alkatrészek, csatlakozók és előlap miatt a készüléket nem a 8473 vámtarifaszám szerinti árucikként, hanem egy automatikus telefonközpont részeként kell meghatározni. |

4.Kódolt és digitalizált MPEG műholdas televíziós adás vételére (kép- és hanganyag) alkalmas kommunikációs műholdvevő készülék, mely az adást analóg jelekké alakítja, majd e jeleket használható formában a csatlakoztatott televíziókészüléknek, videomonitornak vagy adatmonitornak továbbítja.A készülék az alábbi részekből áll:950–2050 MHz-es hangolóegység (tuner),az adatokat kibontó, az MPEG-jeleket analóg videojellé alakító, majd e jeleket továbbító egység,billentyűzettel és LCD kijelzővel rendelkező előlap | 85281293 | A besorolást a Kombinált Nómenklatúra 1. és 6. általános szabálya, a XVI. áruosztályhoz fűzött 3. megjegyzés, valamint a 8528, a 852812 és a 85281293 KN-kód megfogalmazása határozza meg. A termék lényegi funkciója a televíziójelek vétele. |

5.Kábelhálózaton érkező kódolt jelek vételére, dekódolására, valamint azok rádiófrekvenciás (RF) jelekké történő átalakítására alkalmas integrált vevő/dekódolóberendezés (ún. címezhető átalakító).A készülék hangolóegységből (tuner), szűrőkből, modulátorokból, audio-/videoprocesszorból, memóriával ellátott mikroprocesszorból, frekvenciamodulációs (FM) vevőegységből, visszajelző adóból és smartkártya-leolvasóból áll. Ezenkívül billentyűblokkot, valamint egy csatornaválasztáshoz szükséges távirányítót is tartalmaz.A készüléknek egyéb vezérlő- és kommunikációs funkciói is vannak, mint például számlaadatok letöltése, jegyrendelés, távszavazás stb. A készülék kizárólag az adott előfizetőhöz rendelt kódolt jeleket dekódolja. | 85281293 | A besorolást a Kombinált Nómenklatúra 1. és 6. általános szabálya, a XVI. áruosztályhoz fűzött 3. megjegyzés, valamint a 8528, a 852812 és a 85281293 KN-kód megfogalmazása határozza meg. A termék lényegi funkciója a televíziójelek vétele. |

--------------------------------------------------